ডক্টর স্ট্রেঞ্জ ইন দ্য মাল্টিভার্স অব ম্যাডনেস
ডক্টর স্ট্রেঞ্জ ইন দ্য মাল্টিভার্স অফ ম্যাডনেস (অনু. পাগল দুনিয়ায় ডাক্তার স্ট্রেঞ্জ) হল মার্ভেল কমিকস চরিত্র ডক্টর স্ট্রেঞ্জ অবলম্বনে নির্মিত একটি সুপারহিরো চলচ্চিত্র। মার্ভেল স্টুডিওদ্বারা প্রযোজিত এবং ওয়াল্ট ডিজনি স্টুডিওস মোশন পিকচার্স দ্বারা বণ্টনকৃত এই চলচ্চিত্রটি ডক্টর স্ট্রেঞ্জ (২০১৬) এর সিক্যুয়েল এবং মার্ভেল সিনেম্যাটিক ইউনিভার্সের (এমসিইউ) ২৮তম চলচ্চিত্র। এই চলচ্চিত্রটি পরিচালনা করেছেন স্যাম রাইমি এবং চিত্রনাট্য লিখেছেন জেড বার্টলেট এবং মাইকেল ওয়ালড্রন। বেনেডিক্ট ওং, রাচেল ম্যাকঅ্যাডামস, চিওয়েটেল ইজিওফোর এবং জোচিটল গোমেজের। কেন্দ্রীয় স্টিফেন স্ট্রেঞ্জ চরিত্রে আছেন বেনেডিক্ট কাম্বারব্যাচ। ছবিতে, স্ট্রেঞ্জ বন্ধু থেকে শত্রু হয়ে ওঠা চরিত্রের সাথে মোকাবেলা করে। ডক্টর স্ট্রেঞ্জ-এর পরিচালক এবং সহ-লেখক স্কট ডেরিকসন অক্টোবর ২০১৬ এর মধ্যে একটি সিক্যুয়েলের পরিকল্পনা করেছিলেন। তিনি ডিসেম্বর ২০১৮ সালে পরিচালক হিসাবে ফিরে আসেন এবং আনুষ্ঠানিকভাবে স্বাক্ষর করেন; একইসাথে কাম্বারব্যাচও ফিরে আসেন। চলচ্চিত্রটির শিরোনাম জুলাই ২০১৯ সালে ঘোষণা করা হয়, ঠিক সেসময়ে ওলসেনের জড়িত থাকার সাথে বিষয়টিও জানানো হয়। বার্টলেটকে সেই অক্টোবরে চলচ্চিত্রটি লেখার জন্য নিয়োগ করা হয়। সৃজনশীল কিছু ব্যাপারে পার্থক্যের কথা উল্লেখ করে ডেরিকসন ২০২০ সালের জানুয়ারিতে পরিচালকের পদ থেকে সরে দাঁড়ান। পরের মাসে ওয়াল্ড্রন এই প্রকল্পে যোগ দেন এবং রাইমি এপ্রিল ২০২০ সালের মধ্যে পরিচালকের দায়িত্ব গ্রহণ করেন। ২০২০ সালের নভেম্বরমাসে লন্ডনে চিত্রগ্রহণ শুরু হয় কিন্তু ২০২১ সালের জানুয়ারিতে কোভিড-১৯ এর বৈশ্বিক মহামারীর কারণে তা স্থগিত রাখা হয়। মার্চ ২০২১ সালের মধ্যে এর কাজ পুনরায় শুরু হয় এবং এপ্রিলের মাঝামাঝি সমারসেটে দৃশ্যায়ন হয়। সারেতেও এর কিছু অংশের দৃশ্যায়ন হয়েছিল। ডক্টর স্ট্রেঞ্জ ইন দ্য মাল্টিভার্স অফ ম্যাডনেস ২৫ মার্চ, ২০২২ তারিখে যুক্তরাষ্ট্রে মুক্তি পাওয়ার কথা থাকলেও তা পিছিয়ে ৬ই মে মুক্তি দেয়া হয়। ডক্টর স্ট্রেঞ্জ ইন দ্য মাল্টিভার্স অব ম্যাডনেস চলচ্চিত্রটি ২০২২ সালের ২রা মে হলিউডের ডলবি থিয়েটারে প্রিমিয়ার করা হয় এবং এমসিইউ-এর চতুর্থ পর্যায়ের অংশ হিসাবে ৬ ই মে মার্কিন যুক্তরাষ্ট্রে মুক্তি পেয়েছিল। চলচ্চিত্রটি সমালোচকদের কাছ থেকে সাধারণত ইতিবাচক পর্যালোচনাই পেয়েছে। এর মধ্যে যারা রেইমির পরিচালনা, চলচ্চিত্রায়ন, ভিজ্যুয়াল এফেক্টস, বাদ্যযন্ত্রের সুর, রোমাঞ্চকর অংশগুলো, এবং কলাকুশলীদের অভিনয় (বিশেষত কাম্বারব্যাচ, ওলসেন এবং গোমেজ) প্রশংসা করেছিল। তবে চলচ্চিত্রের গতি নিয়ে কিছু সমালোচনা হয়েছে।